**LATVIJAS REPUBLIKAS MINISTRU KABINETS**

2012.gada \_\_\_.\_\_\_\_\_\_\_\_\_ Rīkojums Nr.\_\_\_\_

Rīgā (prot. Nr.\_\_, \_\_\_.§)

**Par finansējuma piešķiršanu ministrijām** **(centrālajām valsts iestādēm) *euro* ieviešanas izdevumu segšanai**

1. Finanšu ministrijai precizēt bāzes izdevumus ilgtermiņa saistībām 74.resora 03.00.00 programmā "Latvijas Nacionālā *euro* ieviešanas plāna pasākumi" 2013.gadā 1 753 971 latu apmērā un 2014.gadā 1 090 413 latu apmērā.
2. Finanšu ministrijai pārdalīt no 74.resora 03.00.00 programmas "Latvijas nacionālā *euro* ieviešanas plāna pasākumi" un palielināt bāzes izdevumus:
	1. Ekonomikas ministrijai 2013.gadā 183 412 latu apmērā un 2014.gadā 87 020 latu apmērā nefinanšu sabiedrību un patērētāju tiesību aizsardzības profesionālo pasākumu nodrošināšanai un Centrālās statistikas pārvaldes apsekojumu papildu izdevumu segšanai;
	2. Iekšlietu ministrijai 2013.gadā 678 343 latu apmērā un 2014.gadā 283 035 latu apmērā ar skaidrās naudas apmaiņu saistīto papildus drošības pasākumu nodrošināšanai;
	3. Satiksmes ministrijai 2013.gadā 742 388 latu apmērā un 2014.gadā 712 903 latu apmērā ar skaidras naudas apmaiņu saistīto papildus darbu nodrošināšanai (valsts akciju sabiedrībai "Latvijas Pasts");
	4. Tieslietu ministrijai 2013.gadā 67 431 latu apmērā izdevumu segšanai papildus darba nodrošināšanai, saskaņojot citu institūciju sagatavotos grozījumus normatīvajos aktos;
	5. Valsts kancelejai 2013.gadā 39 437 latu apmērā papildus darba nodrošināšanai, saskaņojot, juridiski redakcionāli noformējot un sagatavojot izskatīšanai Ministru kabineta sēdēs grozījumus normatīvajos aktos;
	6. Vides aizsardzības un reģionālās attīstības ministrijai 2013.gadā 42 960 latu apmērā un 2014.gadā 7 455 latu apmērā izdevumu segšanai, kas saistīti ar Valsts reģionālās attīstības aģentūras divu darbinieku amata vietu (projektu vadītāja un sistēmu analītiķa) izveidei, uzturēšanai un atlīdzībai saistībā ar vienoto ministriju un citu centrālo valsts iestāžu informācijas sistēmu pielāgošanai *euro* valūtai projekta (turpmāk – *euro* IT projekts) īstenošanas nodrošināšanai.
3. Noteikt, ka finansējums 2013.gadam un 2014.gadam *euro* IT projektam un *euro* komunikācijas projektam tiek nodrošināts no 74.resora 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
4. Vides aizsardzības un reģionālās attīstības ministrijai līdz 2012. gada 16. augustam iesniegt grozījumus Ministru kabineta 2008.gada 21.jūlija noteikumos Nr.576 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitāti "Informācijas sistēmu un elektronisko pakalpojumu attīstība" projektu iesniegumu atlases pirmo kārtu" un Ministru kabineta 2010.gada 10.augusta noteikumos Nr.766 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro kārtu" precizējot, ka *euro* IT projektam pieejamais finansējums ir 4 147 144 latu un noteikt Valsts reģionālās attīstības aģentūru kā par *euro* IT projekta īstenošanu atbildīgo institūciju. Projektam novirzot 3.2.2.1.1.apakšaktivitātes "Informācijas sistēmu un elektronisko pakalpojumu attīstība" (turpmāk – 3.2.2.1.1.aktivitāte) ietvaros radušos Eiropas Reģionālās attīstības fonda finansējuma ietaupījumu 552 560 latu apmērā, Ministru kabineta 2012.gada 8.maija sēdē (prot.Nr.25, 26.§) 3.2.2.1.1.aktivitātei piešķirtās virssaistības 2 500 000 latu apmērā, ar Ministru kabineta 2012.gada 4.jūlija rīkojumu Nr.311 "Par Koncepciju par vienotas valsts iestāžu finanšu un vadības grāmatvedības sistēmas un finanšu analīzes rīka izveidi, nodrošinot finanšu un cilvēkresursu vadību" Vienotās valsts budžeta plānošanas un izpildes informācijas sistēmas un Valsts ieņēmumu dienesta informācijas sistēmas pielāgošanai *euro* ieviešanai paredzētos 437 000 latus un atļaut uzņemties 657 584 latus kā valsts budžeta virssaistības 3.2.2.1.1.aktivitātei.
5. Finanšu ministrijai likumprojektā "Par valsts budžetu 2013.gadam" paredzēt ilgtermiņa saistībās Tieslietu ministrijai (Uzņēmumu reģistram) finansējumu 2016.gadā 15 096 latu apmērā un 2017.gadā 15 096latu apmērā papildus darbu nodrošināšanai, kas saistīti ar uzņēmumu statūtu u.c. dokumentu pielāgošanu *euro* valūtai.
6. Atzīt par spēku zaudējušu Ministru kabineta 2011.gada 7.novembra rīkojumu Nr.579 "Par ilgtermiņa saistību uzņemšanos 2013.-2014.gadam Latvijas Nacionālajā *euro* ieviešanas plānā paredzēto pasākumu finansēšanai un to iekļaušanu likumprojektā "Par valsts budžetu 2012.gadam"".

Ministru prezidents V.Dombrovskis

Finanšu ministrs A. Vilks

06.08.2012. 12:06

569

I.Jermacāne

67095429, Ilga.Jermacane@fm.gov.lv